open-index/open-wikipedia-markdown huggingface dataset:
தேசிய வரலாற்று இடங்கள் பதிகை

**தேசிய வரலாற்று இடங்கள் பதிகை** (*National Register of Historic Places*, **NRHP**)  ஐக்கிய அமெரிக்கக் கூட்டரசின் பாதுகாக்கப்பட வேண்டிய மாவட்டங்கள், இடங்கள், கட்டிடங்கள், கட்டமைப்புக்கள், பொருட்களின்  (*சொத்துக்கள்*) அலுவல்முறையான பட்டியல் ஆகும். இந்தப் பட்டியலை தேசியப் பூங்காக்கள் சேவை அமைப்பு பராமரித்து வருகின்றது. 1966ஆம் ஆண்டின் தேசிய வரலாற்று இடங்கள் பாதுகாப்புச் சட்டத்தின்படி இந்தப் பதிகை உருவாக்கப்பட்டுள்ளது. இப்பட்டியலில் சேர்க்கப்பட கடைபிடிக்கப்படும் செயல்முறையையும் இச்சட்டம் வரையறுத்துள்ளது. 

இந்தப் பட்டியலில் பத்து இலட்சத்திற்கும் கூடுதலான சொத்துக்கள் இடம் பெற்றுள்ளன. இவற்றில் 80,000 நேரடியாக குறிப்பிடப்பட்டுள்ளன. மற்றவை வரலாற்று மாவட்டங்களின் அங்கமாக சிறு *பங்களிப்பு சொத்துக்களாக* இடம் பெற்றுள்ளன. ஒவ்வொரு ஆண்டும் 30,000 சொத்துக்கள் தேசியப் பதிகையில் சேர்க்கப்படுகின்றன. இவற்றில் சில தேசிய வரலாற்று அடையாளங்களாகவும் உள்ளன.

இந்த தேசியப் பதிகையில் பட்டியலிடப்பட்டுள்ளவற்றின்  பாதுகாப்பிற்கான செலவினங்கள் வரிச்சலுகைகளுக்கு தகுதி பெற்றவை.

## மேற்சான்றுகள்

## வெளி இணைப்புகள்

*National Register of Historic Places

பகுப்பு:ஐக்கிய அமெரிக்க அமைப்புகள்
பகுப்பு:நாடுகள் வாரியாக அமைப்புகள்
பைராபி

**பைராபி** *(Bairabi)* என்பது இந்தியாவின் மிசோரம் மாநிலத்தின் கோலாசிப் மாவட்டத்திலுள்ள ஒரு கணக்கெடுப்பில் உள்ள ஊராகும். அய்சால் நகரில் இருந்து 117 கிலோமீட்டர் தொலைவிலுள்ள இந்நகரம் மிசோரம் மாநிலத்தின் ஒரு முக்கியமான தொடருந்து முனையமாகவும் திகழ்கிறது.

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி  பைராபி நகரின் மொத்த மக்கள் தொகை 3,304 ஆகும். இம்மக்கள் தொகையில் 53% பேர் ஆண்கள் மற்றும் 47% பேர் பெண்கள் ஆவர். பைராபி நகரின் கல்வியறிவு சதவீதம் 69% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். கல்வியறிவு பெற்ற மக்களில் ஆண்கள் 54% எண்ணிக்கையும் பெண்கள் 46% எண்ணிக்கையிலும் காணப்பட்டனர். மக்கள் தொகையில் 19% பேர் ஆறு வயதிற்கு உட்பட்டவர்களாக இருந்தனர்.

## தொடருந்துப் போக்குவரத்து

மிசோரம் மாநிலத்தின் ஒரு முக்கியமான தொடருந்து முனையமாகத் திகழும் பைராபி நகரம் அகன்ற வழிப்பாதை போக்குவரத்துடன் இணைக்கப்பட்டுள்ளது. கடாக்கால் – பைராபி குறுகிய வழிப்பாதையும் தேசிய அகன்றவழிப் பாதையாக்கும் திட்டத்தின் கீழ் அகலப் பாதையாக மாற்றப்பட்டது. விரைவுப் பாதையான இத்திட்டம் 2016 ஆம் ஆண்டு மார்ச்சு மாதம் 21 ஆம் நாள் நிறைவடைந்தது.  சாய்ராங் நகரம் வரை நீட்டிக்கப்படவுள்ள இத்திட்டம் கோலாசிப் மாவட்டத்திற்குள் 40 கிலோமீட்டர் தொலைவும் அய்சால் மாவட்டத்திற்குள் 11 கிலோமீட்டர் தொலைவிற்குச் செல்கிறது.

## பொருளாதாரம்

விவசாயத்திற்கு அடுத்ததாக பைராபி நகரில் பின்வரும் தொழில்களில் மக்கள் பெரும்பாலும் ஈடுபட்டுள்ளனர்.

# இந்திய உணவுக் கழகம் : – இக்கழகத்தின் உணவு சேமிப்புக் கிடங்குகளில் பணி 
# பைராபி அனல் மின்நிலையம் : - கன எரி எண்னெய் அடிப்படையிலான 22.92 மெகாவாட் மின்னுற்பத்தி பணி 
# நவீன செங்கற்கள் உற்பத்தித் துறையில் பணி 
# பைராபி அணையில் பணி 
# பைராபி முதல் அய்சாலுக்கு அருகிலுள்ள சாய்ராங் வரையிலான இருப்புப் பாதை அமைக்கும் பணி 

## மேற்கோள்கள்

## புற இணைப்புகள்
* Bairabi Photos 
* Here we are,Bairabi Facebook Page
* BAIRABI Blog

பகுப்பு:மிசோரம் மாநிலத்திலுள்ள ஊர்களும் நகரங்களும்
தேசிய வரலாற்று அடையாளம்

**தேசிய வரலாற்று அடையாளம்** (*National Historic Landmark*, **NHL**) தேசிய முக்கியத்துவம் வாய்ந்த கட்டிடம், , கட்டமைப்பு, பொருள் அல்லது மாவட்டம் ஆகும்.  இவற்றை ஐக்கிய அமெரிக்காவின் கூட்டரசு அடையாளப்படுத்துகின்றது.  மிகவும் வரலாற்றுச் சிறப்பு மிக்க இடங்களையே தேசிய வரலாற்று அடையாளமாக ஏற்கின்றது.  தேசிய வரலாற்று இடங்கள் பதிகையில் இடம்பெற்றுள்ள 80,000க்கும் கூடுதலான இடங்களில் 2,430 மட்டுமே தேசிய வரலாற்று அடையாளமாக ஏற்கப்பட்டுள்ளன.

**தேசிய வரலாற்று அடையாள மாவட்டம்** (*National Historic Landmark District*, **NHLD**) தேசிய வரலாற்று அடையாளமாக ஏற்கப்பட்டுள்ள ஒர் வரலாற்று மாவட்டமாகும். இதில் கட்டிடங்கள், கட்டமைப்புக்கள், களங்கள், பொருட்கள் போன்ற பங்களிக்கும் சொத்துக்களைத் தவிர பங்களிக்காத சொத்துக்களும் இருக்கலாம்.  
## வரலாறு
அக்டோபர் 9, 1960இல் உள்துறை அமைச்சர் பிரெட் ஆண்ட்ரூ சீட்டன் 92 சொத்துக்களை தேசிய வரலாற்று அடையாளங்களாக அறிவித்தார். இவற்றில் முதலாவதாக  அயோவாவின் சியோக்சு நகரத்திலுள்ள செர்ஜண்ட் பிளாய்டு கல்லறையும் நினைவகமும்  அந்தாண்டு 30, சூனில் நியமிக்கப்பட்டது; ஆனால் பல காரணங்களுக்காக  அலுவல்முறையான அறிவிப்பு தள்ளிப்போயிற்று.  

ஐக்கிய அமெரிக்கக் கூட்டரசின் உள்துறை தேசிய வரலாற்று அடையாளமாக அறிவிப்பதற்கான அடிப்படைகளாக இவற்றை பட்டியலிட்டுள்ளது:
* வரலாற்று சிறப்புமிக்க நிகழ்வுகள் நடந்தக் களங்கள்;
* சீர்மிகு நபர்கள் வாழ்ந்த அல்லது பணியாற்றிய இடங்கள்;
* நாட்டை முன்னடத்திய கொள்கைகளை குறிக்கும் திருவோவியங்கள் (சின்னங்கள்);
* வடிவமைப்பு அல்லது கட்டுமானத்திற்கான மிகச்சிறந்த காட்டுகள்;
* வாழும் முறையொன்றை குறிக்கும் இடங்கள்; 
* தகவல் வெளியிடும் தொல்பொருளியல் களங்கள்.

## மேற்சான்றுகள்


## வெளி இணைப்புகள்
* National Historic Landmarks Program Official website
** A History of the NHL Program
** List of NHLs
* National Historic Landmarks: Archaeological Properties

பகுப்பு:வரலாற்றுச் சின்னங்கள்
பகுப்பு:ஐக்கிய அமெரிக்க வரலாறு
லிச்சாவி

**லிச்சாவி** (*Licchavi*)  (*Lichchhavi*, *Lichavi*)  நேபாளாத்தில் கி பி 400 முதல் 750 வரை காத்மாண்டு சமவெளியில் லிச்சாவி எனும் அரச மரபினரால் ஆளப்பட்டது. இவர்கள் ஆண்ட பகுதிக்கு லிச்சாவி நாடு என்பர். கௌதம புத்தர் காலத்திய லிச்சாவிகளின் மகாஜனபத குடியரசு நாட்டிற்கும், நேபாளத்தை ஆண்ட இந்த லிச்சாவி அரச குலத்தினருக்கும் உள்ள தொடர்பு அறியப்படவில்லை.
 
லிச்சாவியர்கள் தங்களது கல்வெட்டு குறிப்புகளை சமஸ்கிருத மொழியில் எழுதி வைத்திருந்தனர்.
லிச்சாவி எனும் சொல்லிற்கு சமஸ்கிருத மொழியில் நட்சத்திரம் எனப் பொருள். 

முதலில் காத்மாண்டு நகர சதுக்கத்தில், கி பி மூன்றாம் நூற்றாண்டின் பிற்பகுதியில், கோயில்களை எழுப்பியவர் முதலாம் மானதேவன் எனும் லிச்சாவி குல மன்னர் ஆவார்.

## லிச்சாவிகளும் குப்தர்களும்
 

மகத நாட்டின் குப்தப் பேரரசர் முதலாம் சந்திரகுப்தர், லிச்சாவிகளின் இளவரசி குமாரதேவியை மணந்தவர். 

சமுத்திரகுப்தர் வெளியிட்ட தங்க நாணயத்தில் ஒரு பக்கத்தில் இலக்குமியின் உருவமும், மறுபுறத்தில் முதலாம் சந்திரகுப்தர்-குமாரதேவியின் உருவமும் பதியப்பட்டிருக்கும். பேரரசர் அசோகர் நிறுவிய அலகாபாத் தூண்களில், சமுத்திரகுப்தர் தன்னை லிச்சாவிகளின் பேரன் எனக் குறித்துள்ளார்.

## பதிவுகள்
நேபாள-இந்திய எல்லையில் பிகார் மாநிலத்தின் வடக்கு பகுதியில் இருந்த லிச்சாவி இனக் குழுவினர், தங்கள் ஆட்சி அதிகாரத்தை இழந்த நிலையில், நேபாள நாட்டில் ஆட்சி செய்து கொண்டிருந்த கிராதர்களை வென்று தங்கள் ஆட்சியை நிறுவினர்.

பௌத்த சமய நூல்களில், குறிப்பாக லிச்சாவி சுத்தத்தில் லிச்சாவிய இனக் குழுவினரை பல முறை குறித்துள்ளது. 

அன்மையில் கிடைத்த கல்வெட்டுக் குறிப்புகளின் படி லிச்சாவி மன்னன் முதலாம் மானதேவன் நிறுவிய லிச்சாவி நாட்டை கி பி 464 முதல் மூன்று லிச்சாவி அரச குலத்தவர்கள் ஆண்டதாக தெரிகிறது.

## ஆட்சியாளர்கள்
நேபாள லிச்சாவி நாட்டை கி பி 185 முதல் 877 முடிய ஆண்ட லிச்சாவி குல மன்னர்களின் தேரயமான பட்டியல்; 

*464-505 முதலாம் மானதேவன் 
*505-506 மகிதேவன் 
*506-532 வசந்ததேவன் 
*538 வாமனதேவன் என்ற வர்தமானதேவன்  
*545 ராமதேவன்
* அமரதேவன்
*560-565 கணதேவன் 
*567-c. 590 பாகுமாகுப்தன் என்ற பூமிகுப்தன்
*567-573 கங்கதேவன்
*575/576 இரண்டாம் மானதேவன்
*590-604 முதலாம் சிவதேவன் 
*605-621 அம்சுவர்மன்
*621 உதயதேவன் 
*624-625 துருவதேவன் 
*631-633 பீமார்ஜுனதேவன் 
*635 ஜிஷ்ணு குப்தர் என்ற விஷ்ணு குப்தர் 
*640-641 பீமார்ஜுனதேவன் 
*643-679 நரேந்திரதேவன் 
*694-705 இரண்டாம் சிவதேவன் 
*713-733 இரண்டாம் ஜெயதேவன் 
*748-749 இரண்டாம் சங்கரதேவன் 
*756 மூன்றாம் மானதேவன் 
*826 பலிராஜன்
*847 பாலதேவன்
*877 நான்காம் மானதேவன்

## இதனயும் காண்க
* லிச்சாவி நாடு

## மேற்கோள்கள்

## வெளி இணைப்புகள்
* Tamot, Kashinath and Alsop, Ian. "A Kushan-period Sculpture, The Licchavi Kings", Asianart.com
*  ''History of Nepal,''  Thamel.com
* [ "Nepal: The Early Kingdom of the Licchavis, 400-750", Library of Congress Countryreports.org (September, 1991)](http://lcweb2.loc.gov/cgi-bin/query/r?frd/cstdy:@field(DOCID+np0015))
* Vajrācārya, Gautamavajra, "Recently Discovered Inscriptions of Licchavi, Nepal", ''Kailash - Journal of Himalayan Studies,'' Volume 1, Number 2, 1973. (pp. 117-134) 

பகுப்பு:நேபாள அரச மரபுகள்
பகுப்பு:பண்டைய இந்திய இனக்குழுக்கள்
சாய்ராங்

**சாய்ராங்** *(Sairang)* என்பது இந்தியாவின் மிசோரம் மாநிலத்தின் அய்சால் மாவட்டத்திலுள்ள ஒரு கணக்கெடுப்பில் உள்ள ஊராகும். 

## புவியியல் அமைப்பு

23.8°வடக்கு மற்றும் 92.67°கிழக்கு  என்ற அடையாள ஆள்கூறுகளில் சாய்ராங் நகரம் பரவியுள்ளது. மேலும் கடல் மட்டத்தில் இருந்து சராசரியாக 210 மீட்டர்கள் உயரத்தில் இந்நகரம் உள்ளது.

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி  சாய்ராங் நகரின் மொத்த மக்கள் தொகை 5,036 ஆகும். இம்மக்கள் தொகையில் 56% பேர் ஆண்கள் மற்றும் 44% பேர் பெண்கள் ஆவர். சாய்ராங் நகரின் கல்வியறிவு சதவீதம் 82% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். கல்வியறிவு பெற்ற மக்களில் ஆண்கள் 85% எண்னிக்கையும் பெண்கள் 77% எண்ணிக்கையிலும் காணப்பட்டனர். மக்கள் தொகையில் 15% பேர் ஆறு வயதிற்கு உட்பட்டவர்களாக இருந்தனர்.

## தொடருந்துப் போக்குவரத்து

மிசோரம் மாநிலத்தின் ஒரு முக்கியமான தொடருந்து முனையமாகத் திகழும் பைராபி நகரம் இந்நகருக்கு அருகாமையில் உள்ளது. பைராபி நகரம் அகல வழிப்பாதை போக்குவரத்துடன் இணைக்கப்பட்டுள்ள ஒரு நகரமாகும். பைராபியில் இருந்து சாய்ராங் வரையிலான இருப்புப் பாதை திட்டம் தற்பொழுது அமைக்கப்பட்டு வருகிறது. 2019 ஆம் ஆண்டில் இத்திட்டம் நிறைவடையும் என எதிர்பார்க்கப்படுகிறது.  அசாம் மாநிலத்தில் இருந்து வரும் தேசிய நெடுஞ்சாலை 54 சாய்ராங் நகரை பல முக்கிய நகரங்களுடன் இணைக்கிறது.

## மேற்கோள்கள்

பகுப்பு:மிசோரம் மாநிலத்திலுள்ள ஊர்களும் நகரங்களும்
முஸ்லிம் இப்னு ஹஜ்ஜாஜ்

**முஸ்லிம் இப்னு ஹஜ்ஜாஜ்** ("Muslim ibn al-Hajjaj" ) பொதுவாக 'இமாம் முஸ்லீம்' என அழைக்கப்படுகிறார். இவர் ஒரு இரானிய பாரசீக இஸ்லாமிய அறிஞர் ஆவார். இவர் குறிப்பாக ஒரு முஹதீத் (ஹதீஸ் கலை அறிஞர்) என்று அழைக்கப்படுகிறார். ஹதீஸ்களின்  ஆறு முக்கிய தொகுப்புகளான ஸிஹாஹ் ஸித்தாவில் இவர் தொகுத்த ஸஹீஹ் முஸ்லிம் 'இரண்டாவது மிகவும் நம்பகமான ஹதீஸ் தொகுப்பாகக்' கருதப்படுகிறது.

## பிறப்பு
முஸ்லிம் இப்னு ஹஜ்ஜாஜ் இசுலாமிய நாட்காட்டி (ஹிஜ்ரி) 204இல் (கி.பி. 817இல்) ஒரு  பாரசீகக் குடும்பத்தில், (இன்றைய இரான் நாட்டில்) உள்ள நிசாப்பூரில் பிறந்தார்.
 எனினும்
வரலாற்றாசிரியர்கள் இடையே அவருடைய பிறந்த தேதி குறித்து கருத்துவேறுபாடுகள் உள்ளன.

## ஹதீஸ் தொகுப்பு
ஹதீஸ்களைச் சேகரிக்க முஸ்லிம் இப்னு ஹஜ்ஜாஜ் தற்போதைய  ஈராக், சிரியா மற்றும் எகிப்து உட்பட அரேபிய தீபகற்பத்தில் உள்ள பல பகுதிகளுக்கு பல முறை பயணம் செய்தார். அவர் தனது சேகரிப்பில் மொத்தமிருந்த 3,00,000 ஹதீஸ்களில் 'ஸஹீஹ் முஸ்லீம்'  நூலில் சேர்ப்பதற்காக, கடுமையான வரையறை அளவுகோல்களின் அடிப்படையில் ஆய்ந்து பிரித்து தேர்வு செய்து தனது சேகரிப்பில் சுமார் 4,000 ஹதீஸ்களை மட்டுமே சேர்த்தார்..
இந்த ஹதீஸ் தொகுப்பு பணியில் அவருடைய மாணவர்களான இமாம் திர்மிதி, இபின் அபி ஹத்தீம் அல்-ராஸி மற்றும் இப்னு  குஜைமா ஆகியோரும் ஈடுபட்டனர்.

## இறப்பு
முஸ்லிம் இப்னு ஹஜ்ஜாஜ் 55ஆம் வயதில் தன்னுடைய பிறந்த நகரான நிசாப்பூரிலேயே 25ஆம் தேதி ரஜப் மாதம் இசுலாமிய நாட்காட்டி (ஹிஜ்ரி) 261இல் (கி.பி. 874இல்) இறந்தார்.

## மேற்கோள்கள்

பகுப்பு:இசுலாமிய அறிஞர்கள்
பகுப்பு:ஹதீஸ் கலை அறிஞர்கள்
பகுப்பு:821 பிறப்புகள்
பகுப்பு:875 இறப்புகள்
கமலா மார்க்கண்டேய

**கமலா மார்க்கண்டேய** (1924—மே 16, 2004) என்பவர் இந்தியாவைச் சேர்ந்த ஆங்கில எழுத்தாளரும் புதின ஆசிரியரும் ஆவார். மைசூரில் பிறந்த கமலா மார்க்கண்டேய சென்னைப் பல்கலைக் கழகத்தில் வரலாறு படித்தார். பத்திரிகையாளராகப் பணி புரியும் போதே சிறுகதைகள் எழுதினார். 1948 ஆம் ஆண்டில் இங்கிலாந்துக்குச் சென்றார். அங்கு பெர்ட்ரான்ட் டெய்லர் என்னும் ஆங்கிலேயரைத் திருமணம் செய்து கொண்டார்.
 
இவருடைய முதல் புதினம் *நெக்டர் இன் எ சீவ்* 1954 ஆம் ஆண்டில் வெளிவந்தது. புலம்பெயர்ந்து வந்த இந்தியர்களின் அடையாளங்கள் தொடர்பான சிக்கல்கள் பற்றியும் கீழை நாடுகள் மற்றும் மேலை நாடுகள் இடையே நிலவும் விழுமியங்களின் வேறுபாடுகள் பற்றியும் இவருடைய புதினங்கள் விவரிக்கின்றன. கமலா மார்க்கண்டேய பத்துக்கும் மேல் புதினங்களை எழுதினார். இவருடைய புதினங்களை ஆய்வு செய்து சிலர் முனைவர் பட்டங்கள் பெற்றனர். இவர் தமது 80 ஆம் அகவையில் இலண்டனில் காலமானார்.

## மேற்கோள்கள்

பகுப்பு:1924 பிறப்புகள்
பகுப்பு:2004 இறப்புகள்
பகுப்பு:கர்நாடக நபர்கள்
பகுப்பு:இந்தியப் பெண் எழுத்தாளர்கள்
பகுப்பு:இந்தியப் பெண் ஊடகவியலாளர்கள்
பகுப்பு:இந்திய ஆங்கில எழுத்தாளர்கள்
வடக்கு கௌன்புய்

**வடக்கு கௌன்புய்** *(North Kawnpui)* என்பது இந்தியாவின் மிசோரம் மாநிலத்தின் கோலாசிப் மாவட்டத்திலுள்ள ஒரு கணக்கெடுப்பில் உள்ள ஊராகும்.

## புவியியல் அமைப்பு

24.0513400° வடக்கு , 92.6721900° கிழக்கு என்ற அடையாள ஆள்கூறுகளில் வடக்கு கௌன்புய் நகரம் பரவியுள்ளது. 

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி  பைராபி நகரின் மொத்த மக்கள் தொகை 6,328 ஆகும். இம்மக்கள் தொகையில் 50% பேர் ஆண்கள் மற்றும் 50% பேர் பெண்கள் ஆவர். பைராபி நகரின் கல்வியறிவு சதவீதம் 83% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். கல்வியறிவு பெற்ற மக்களில் ஆண்கள் 84% எண்ணிக்கையும் பெண்கள் 82% எண்ணிக்கையிலும் காணப்பட்டனர். மக்கள் தொகையில் 15% பேர் ஆறு வயதிற்கு உட்பட்டவர்களாக இருந்தனர்.

## மேற்கோள்கள்

பகுப்பு:மிசோரம் மாநிலத்திலுள்ள ஊர்களும் நகரங்களும்
ஸஹீஹ் முஸ்லிம் (நூல்)

**ஸஹீஹ் முஸ்லிம்**(*Sahih Muslim*,) என்பது முகம்மது நபியின் பொன்மொழிகள் அடங்கிய தொகுப்பு நூலாகும். நபிகளாரின் முக்கியமான ஆறு ஸிஹாஹ் ஸித்தா ஹதீஸ்  தொகுப்பு நூல்களில் ஸஹீஹ் முஸ்லிம் ஹதீஸ்  தொகுப்பும் ஒன்றாகும். . இதனை தொகுத்து எழுதியவர் இந்நூலின் அரபி மூலத்தின் ஆசிரியர் முஸ்லிம் இப்னு ஹஜ்ஜாஜ் ஆவார். அவரது பெயராலேயே இந்நூல் ஸஹீஹ் முஸ்லிம் என்று அழைக்கப் படுகிறது. இந்நூலில் முகமது நபிகள் கூறிய ஹதீஸ்கள் இடம்பெற்றுள்ளன.
. இந்நூல் ஹதீஸ் தொகுப்புகளில் ஸஹீஹ் புகாரி நூலுக்கு அடுத்து இரண்டாவது மிக உண்மையான ஹதீஸ்கள் சேகரிப்பாக உள்ளது.

## தொகுக்கப்பட்ட வரலாறு
ஸஹீஹ் முஸ்லீம் தொகுப்பாளர் முஸ்லிம் இப்னு ஹஜ்ஜாஜ், இ.நா 204 ( கி.பி. 817)ல்  பாரசீக குடும்பத்தில் (இன்றைய இரான் ல்) நிசாப்பூரில் பிறந்தார்.தன்னுடைய பிறந்த நகரான நிசாப்பூரிலேயே இ.நா 261 ( கி.பி. 874 )ல் இறந்தார்.அவர் ஹதீஸ்கள்  சேகரிக்க தற்போதைய  ஈராக் , சிரியா மற்றும் எகிப்து உட்பட அரேபிய தீபகற்பத்தில் உள்ள பகுதிகளுக்கு பல தடவை பயணம் செய்தார்.அவர் தனது சேகரிப்பில் மொத்தமுள்ள 300,000 ஹதீஸ்களில்   ஸஹீஹ் முஸ்லீம்  நூலில் சேர்ப்பதற்காக கடுமையான ஏற்று அளவுகோல்  அறிக்கை சோதித்தல் அடிப்படையில் தனது சேகரிப்பில் சுமார் 4,000 ஹதீஸ்களை மட்டும் சேர்த்தார்.எனவேதான் இது மிகவும் நம்ப தகுந்த ஹதீஸ் நூலாக உள்ளது.
## இசுலாமிய அறிஞர்களின் பார்வை
பல முஸ்லிம்கள் , ஆறு முக்கிய ஹதீஸ்கள் தொகுப்புகளான ஸிஹாஹ் ஸித்தாவில் ஸஹீஹ் முஸ்லீமை இரண்டாவது மிகவும் நம்பகமான ஹதீஸ் தொகுப்பாக கருதுகின்றனர்.

## வெளி இணைப்புகள்
ஸஹீஹ் முஸ்லிம் ஹதீஸ் தமிழ் இணையத்தளம்

## மேற்கோள்கள்

பகுப்பு:ஹதீஸ் நூல்கள்
பகுப்பு:இசுலாமிய இறையியல்
பகுப்பு:இசுலாமிய சமய நூல்கள்
ஹெர்மன் முல்லர்

**ஹெர்மன் ஜோசப் முல்லர்** (21 டிசம்பர் 1890 முதல் 5 ஏப்ரல் 1967 வரை) அமெரிக்கவைச் சேர்ந்த மருத்துவவியலாளர் ஆவார். இவர் 1946இல் பிறழ்வுகளை எக்ஸ் கதிர்கள் மூலம் உண்டாக்க முடியும் என்ற கண்டுபிடிப்பிற்காக நோபல் பரிசு பெற்றார்.

## தொடக்க கால வாழ்க்கை மற்றும் கல்வி
நியூயார்க் நகரில் பிறந்த முல்லர், கொலம்பியா பல்கலைக்கழகத்தில் படித்தார், அங்கு இவர் தாமஸ் ஹன்ட் மோர்கனின் புகழ்பெற்ற "ஈ அறை" குழுவினருடன் பழ ஈக்களில் மரபியல் ஆய்வில் ஈடுபட்டார். இவர் 1916-ஆம் ஆண்டில் முனைவர் பட்டம் பெற்றார் மற்றும் குரோமோசோம் மரபுரிமைக் கோட்பாட்டை நிறுவிய குழுவின் ஒரு பகுதியாக இருந்தார்.

## செயற்கை மரபணு மாற்றங்களின் கண்டுபிடிப்பு
1926-1927 இல் எக்ஸ்-கதிர்கள் பழ ஈக்களில் செயற்கையாக மரபுமாற்றங்களை உருவாக்க முடியும் என்பதை முல்லர் நிரூபித்தது இவரது மிக முக்கியமான பங்களிப்பாகக் கருதப்படுகிறது. இந்தக் கண்டுபிடிப்பு மரபணு மாற்றங்கள் வெறும் இயற்கையான சீரற்ற நிகழ்வுகள் மட்டுமல்ல, சுற்றுச்சூழல் காரணிகளால் ஏற்படுத்தப்படலாம் என்பதை நிரூபித்தது. இந்தப் பணிக்காக, இவர் 1946-ஆம் ஆண்டில் உடலியங்கியல் அல்லது மருத்துவத்திற்கான நோபல் பரிசு பெற்றார். மரபணு அமைப்பு, மரபணு மாற்ற விகிதங்கள், பரிணாமக் கோட்பாட்டைப் புரிந்துகொள்வதில் இவர் முக்கிய பங்களிப்புகளைச் செய்தார், மக்கள்தொகை மரபியலின் கணித அடித்தளங்களை நிறுவ உதவியுள்ளார்.

## மேற்கோள்கள்

பகுப்பு:நோபல் மருத்துவப் பரிசு பெற்றவர்கள்
பகுப்பு:1890 பிறப்புகள்
பகுப்பு:1967 இறப்புகள்
பகுப்பு:அமெரிக்க இறைமறுப்பாளர்கள்
பகுப்பு:அமெரிக்க உயிரியலாளர்கள்
பகுப்பு:அமெரிக்கப் பொதுவுடமைவாதிகள்
பகுப்பு:நோபல் பரிசு பெற்ற அமெரிக்கர்கள்
இருமக்னீசியம் பாசுபேட்டு

**இருமக்னீசியம் பாசுபேட்டு** *(Dimagnesium phosphate)* என்பது MgHPO4 என்ற மூலக்கூற்று வாய்ப்பாடு கொண்ட, பாசுபாரிக் அமிலத்தினுடைய மக்னீசியம் அமில உப்பு வகையைச் சேர்ந்த ஒரு சேர்மமாகும். மக்னீசியம் ஆக்சைடும் பாசுபாரிக் அமிலமும் விகிதவியல் அளவுகளில் சேர்ந்து இச்சேர்மம் உருவாகிறது. 

MgO + H3PO4 → MgHPO4 + H2O.

உணவுக் கூட்டுப் பொருள்களுக்கான ஐரோப்பிய ஒன்றிய எண் இ343 (E343)  வழங்கப்பட்டுள்ள சேர்மங்களில் இருமக்னீசியம் பாசுபேட்டும் ஒன்றாகும்.

## மேற்கோள்கள்

## இவற்றையும் காண்க
*மக்னீசியம் பாசுபேட்டு

பகுப்பு:மக்னீசியம் சேர்மங்கள்
பகுப்பு:பாசுபேட்டுகள்
பகுப்பு:அமில உப்புகள்
ஜூல்ஸ் போர்டெட்

**ஜூல்ஸ் போர்டெட்** என்றறியப்படும் **ஜூல் ஜோண் பாப்டீஸ் வென்சோண் போர்டே** (***Jules Jean Baptiste Vincent Bordet*** 13 சூன் 1870 – 6 ஏப்ரல் 1961) என்பவர் பெல்ஜியம் நாட்டைச் சேர்ந்த நோயெதிர்ப்பியல் மற்றும் நுண்ணுயிரியலாளர் ஆவார். இவரது பெயர் பாக்டீரியா பேரினம் போர்டெடெல்லாவிற்கு சூட்டப்பட்டுள்ளது. நோயெதிர்ப்பியலில் இவரது கண்டுபிடிப்புகளுக்காக இவர் 1919 ஆம் ஆண்டின் மருத்துவத்திற்கான நோபல் பரிசை வென்றார்.

## சான்றுகள்

பகுப்பு:1870 பிறப்புகள்
பகுப்பு:1961 இறப்புகள்
பகுப்பு:நோபல் பரிசு பெற்ற பெல்ஜியம் நபர்கள்
பகுப்பு:நோபல் மருத்துவப் பரிசு பெற்றவர்கள்
பாபிகொண்டா வனவிலங்குச் சரணாலயம்

**பாபிகொண்டா வனவிலங்குச் சரணாலயம்** *(Papikonda National Park)* இந்தியாவின் ஆந்திரப்பிரதேச மாநிலத்தில் உள்ள கிழக்கு கோதாவரி மற்றும் மேற்கு கோதாவரி மாவட்டங்களிலும், தெலுங்கானா மாநிலத்தின் கம்மம் மாவட்டத்திலும் 1,012.86 கிலோமீட்டர் 2 பரப்பளவில் அமைந்துள்ளது.   
 
இச்சரணாலயத்தில் புலிகள், சிறுத்தைகள், சம்பார் மற்றும் புள்ளி மான் மற்றும் காட்டெருமை போன்ற வனவிலங்கு பாலூட்டிகள் வசிக்கின்றன. 1980 களில் இங்கு நீர்காட்டெருமை காணப்பட்டதாக இங்குள்ள குடியிருப்பு வாசிகள் தெரிவிக்கின்றனர். ஆனால் தற்பொழுது இவ்வின எருமைகள் எதுவும் இங்கு இருப்பதாக அறியப்படவில்லை

## மேற்கோள்கள்

பகுப்பு:ஆந்திரப் பிரதேசத்தில் உள்ள வனவிலங்கு புகலிடங்கள்
பகுப்பு:ஆந்திரப் பிரதேசம்
பகுப்பு:கிழக்கு கோதாவரி மாவட்டம்
பகுப்பு:மேற்கு கோதாவரி மாவட்டம்
பகுப்பு:கம்மம் மாவட்டம்
வளையபெண்டீன்

**வளையபெண்டீன்** *(Cyclopentene)* என்பது C5H8 என்ற மூலக்கூற்று வாய்ப்பாடு  கொண்ட ஒரு கரிம வேதியியல் சேர்மமாகும். வளைய ஆல்க்கீன்களில் ஒன்றான இச்சேர்மம் ஒரு நிறமற்ற திரவமாகவும் பெட்ரோலின் நெடி உடையதாகவும் இருக்கிறது.

தொழிற்சாலைகளில் வளையபெண்டீன் பெருமளவில் தயாரிக்கப்படுகிறது. பல்வேறு வேதியியல் தொகுப்பு முறைகளில் பயன்படுத்தப்படும் இச்சேர்மம் நெகிழிகள் தயாரிப்பில் ஒற்றைப்படியாகப் பயன்படுத்தப்படுகிறது.
வினைல்வளையபுரொபேன் – வளையபெண்டீன் மறுசீராக்கல் வினையின் மூலமாகவும் இதனைத் தயாரிக்கலாம். 

## மேற்கோள்கள்

பகுப்பு:நீரகக்கரிமங்கள்
பகுப்பு:வளைய பென்டீன்கள்
பகுப்பு:ஒற்றைப்படிகள்
டேனியல் போவே

**டேனியல் போவே** (*Daniel Bovet*, 23 மார்ச் 1907 - 8 ஏப்ரல் 1992) என்பவர் 1957ஆம் ஆண்டு மருத்துவத்திற்கான நோபல் பரிசைப் பெற்றவர்.  நரம்புக்கடத்திகளின் நடவடிக்கைகளை தடுக்க மருந்துகள் கண்டுபிடித்தமைக்காக இவர் இப்பரிசைப் பெற்றார். மருந்தாக்கவியல் துறையைச் சேர்ந்தவர். இவர் சுவிட்சர்லாந்தில் பிறந்து இத்தாலிக்கு குடிபெயர்ந்தார்.
 
இவர் 1927ஆம் ஆண்டு ஜெனீவா பல்கலைக்கழகத்தில் பட்டம் பெற்றார். பின் 1929ஆம் ஆண்டு முனைவர் பட்டம் பெற்றார்.

1965ல் புகைபிடிப்போரின் அறிவுத்திறன் வளர்கிறது என்ற ஆய்வை தனது ஆய்வுக் குழு மூலம் முன்வைத்தார். 1929 முதல் 1947 வரை பாரிஸில் உள்ள பாஸ்டியர் நிருவனத்தில் பணியாற்றினார். 1947 முதல் ரோமின் தேசிய சுகாதார நிருவனத்தில் பணியாற்றினார். 1964இல், சசாரி பல்கலைக்கழகத்தின் பேராசிரியர் ஆனார்.1969 முதல் 1971 வரை ரோமின் தேசிய ஆராய்ச்சிக் கவுன்சிலிலும் பின் 1982 வரை ரோமின் சாபியென்ஸா பல்கலைக்கழகத்திலும் பணியாற்றி ஓய்வு பெற்றார்.

## மேற்கோள்கள்

பகுப்பு:1907 பிறப்புகள்
பகுப்பு:1992 இறப்புகள்
பகுப்பு:நோபல் மருத்துவப் பரிசு பெற்றவர்கள்
பகுப்பு:நோபல் பரிசு பெற்ற இத்தாலியர்கள்
பகுப்பு:நோபல் பரிசு பெற்ற சுவிட்சர்லாந்து நபர்கள்
ஒருசோடியம் சிட்ரேட்டு

**ஒருசோடியம் சிட்ரேட்டு** *(Monosodium citrate)* என்பது NaC6H7O7 என்ற மூலக்கூற்று வாய்ப்பாடு கொண்ட, சிட்ரிக் அமிலத்தினுடைய அமில உப்பு வகையைச் சேர்ந்த ஒரு சேர்மமாகும். மிகச்சரியாகச் சொல்வதென்றால் இதை சோடியம் ஈரைதரசன் சிட்ரேட்டு என்று கூறலாம். இரு சோடியம் சிட்ரேட்டு மற்றும் முச்சோடியம் சிட்ரேட்டு போன்ற சேர்மங்களும் அறியப்படுகின்றன. நீர்த்த சோடியம் பை கார்பனேட்டு கரைசலை பகுதி நடுநிலையாக்கல் மூலம் அல்லது சிட்ரிக் அமிலத்துடன் கார்பனேட்டைச் சேர்ப்பதன் மூலம் ஒருசோடியம் சிட்ரேட்டைத் தயாரிக்கலாம்.

NaHCO3 + C6H8O7 → NaC6H7O7 + CO2 + H2O

ஒரு சோடியம் சிட்ரேட்டு நீரில் நன்கு கரையக் கூடியதாகவும் எத்தனாலில் கரையாத சேர்மமாகவும் விளங்குகிறது. தானம் செய்யப்பட்ட இரத்தம் திரிதலை தடுக்கும் எதிர்ப்பொருளாக இச்சேர்மம் பயன்படுகிறது .

## மேற்கோள்கள்

பகுப்பு:சோடியம் சேர்மங்கள்
பகுப்பு:சிட்ரேட்டுகள்
பகுப்பு:அமில உப்புகள்
பகுப்பு:உணவுச் சேர்பொருட்கள்
தியோ நதி

**தியோ நதி** *(Deo River)* என்பது இந்தியாவின் சார்க்கண்ட் மாநிலத்தில் உள்ள  மேற்கு சிங்பூம் மாவட்டம் வழியாகப்  பாய்கின்ற ஒரு நதியாகும். காம்காரியா பீடபூமியின் மேற்கு திசையில் உற்பத்தியாகும் இந்நதி 56 கிலோமீட்டர் தொலைவிற்குப் பாய்ந்து பின்னர் தெற்கு கரோ ஆற்றில் கலக்கிறது. சந்தாரா காட்டுப் பகுதியிலிருக்கும் ஒரு மிதமான அளவுள்ள புயில்கரா மலையோடையிலிருந்து தியோநதி தண்ணீரைப் பெறுகிறது .

## மேற்கோள்கள்

பகுப்பு:மேற்கு சிங்பூம் மாவட்டம்
பகுப்பு:ஜார்க்கண்டின் ஆறுகள்
பாசுடன் காமன்

**பாசுடன் காமன்** அல்லது **பாசுடன் பொதுவம்** (*Boston Common*)  பரவலாக **தி காமன்** மாசச்சூசெட்சு மாநிலத்தின் பாஸ்டன் நகர மையத்தில் உள்ள பொதுப் பூங்கா ஆகும்.  1634இலிருந்து உள்ள இந்தப் பூங்காவே ஐக்கிய அமெரிக்காவிலுள்ள மிகப் பழமையானப் பூங்காவாகும்.  பரப்பளவில் அமைந்துள்ள இப்பூங்காவைச் சுற்றிலும் டிரெமண்ட் சாலை, பார்க் சாலை, பீக்கன் சாலை, சார்லசு சாலை, பாய்ல்சுடன் சாலை ஆகியன உள்ளன.  பாசுடன் தீபகற்பத்தின் *கழுத்துப்*  பகுதியில் மாலை போன்று அமைக்கப்பட்டுள்ள *மரகத கழுத்தணி* பூங்காக்களின் அங்கமாக இது உள்ளது.  பாசுடன் வரும் பயணிகளுக்கான தகவல் மையம் பூங்காவின் டிரெமண்ட்சாலை பக்கத்தில் அமைந்துள்ளது.
## மேற்சான்றுகள்

## வெளி இணைப்புகள்

*"A View on Cities ," article on Boston Common
*Boston National Historical Park
*Friends of the Public Garden, an advocacy group formed in 1970 to preserve and enhance Boston Common
*Boston Common Frog Pond Foundation, a not-for profit body which overseas activities at The Common.
* New York Historical Society. Afternoon Rainbow , Boston Common from Charles Street Mall. Watercolor by George Harvey, 19th century
* BPL. Illus. by Winslow Homer
* City of Boston Archives. Ticket for சூலை 4, 1883 bicycle race

பகுப்பு:பாஸ்டன்
பகுப்பு:அமெரிக்கப் பூங்காக்கள்
குளோரனிலிக் அமிலம்

**குளோரனிலிக் அமிலம்** *(Chloranilic acid)* என்பது C6H2Cl2O4 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். ஆரஞ்சு அல்லது சிவப்பு நிறத்தில் படிகங்களாக அல்லது தூளாக இச்சேர்மம் காணப்படுகிறது.

## மேற்கோள்கள்

பகுப்பு:கீட்டோன்கள்
பகுப்பு:கரிமகுளோரைடுகள்
பகுப்பு:பென்சோகுயினோன்கள்
பகுப்பு:1,4-பென்சோகுயினோன்கள்
திர்மிதி (நூல்)

** திர்மிதி** அல்லது  **ஜாமிஉத் திர்மிதி** (*Jami' at-Tirmidhi*,) என்பது முகம்மது நபியின் பொன்மொழிகள் அடங்கிய தொகுப்பு நூலாகும். நபிகளாரின் முக்கியமான ஆறு ஸிஹாஹ் ஸித்தா ஹதீஸ்  தொகுப்பு நூல்களில் திர்மிதி ஹதீஸ்  தொகுப்பும் ஒன்றாகும்.இதனை தொகுத்து எழுதியவர் இந்நூலின் அரபி மூலத்தின் ஆசிரியர் அபூ ஈஸா முகமது என்று அழைக்கப் படுகிற இமாம் திர்மிதி ஆவார்.அவரது பெயராலேயே இந்நூல் திர்மிதி என்று அழைக்கப் படுகிறது. இந்நூலில் முகமது நபிகள் கூறிய ஹதீஸ்கள் இடம்பெற்றுள்ளன.

## தொகுக்கப்பட்ட வரலாறு
இமாம் திர்மிதி அவர்கள் ஹிஜ்ரி 250 இ.நா (கி.பி. 864) ல் ஹதீஸ் தொகுப்பு பணியை ஆரம்பித்து ஹிஜ்ரி 270 இ.நா (கி.பி. 884 ,ஜூன் 9) ல் தொகுத்து முடித்தார்கள்.

இமாம் திர்மிதி அவர்கள் பல்கு நகரில் பலகாலம் பல கலைகள் கற்றுத் தேர்ந்த பின்னர் பல அரேபிய தேசங்களில் பல காலம் பிரயாணஞ் செய்து பலரிடம் ஹதீஸுகளைக் கேட்டறிந்து ஹதீஸுக் கலையில் தேர்ச்சியுற்றார்கள். இமாம்களான புகாரி,முஸ்லிம் இப்னு ஹஜ்ஜாஜ், அபூதாவூத், குதைபா பின் ஸஃது, முஹம்மது பின் பஷ்ஷார், அஹ்மத் பின் முஸ்னீ, ஸுப்யான் பின் வகீஃ போன்ற அறிஞர்களிடம் ஹதீஸ்கள் கேட்டறிந்தார்.

இந்நூல் 3,956 ஹதீஸ்களை கொண்டிருக்கிறது , ஐம்பது அத்தியாயங்களாக பிரிக்கப்பட்டுள்ளது.இது சுனன் ஹதீஸ் நூல் என வகைப்படுத்தப்பட்டுள்ளது.

## தலைப்பு
இமாம் திர்மிதி அவர்கள் தொகுப்பின் முழு தலைப்பு  ஆகும்.தமிழில் "ஜாமி அல் முக்தசர் மின் அசுனன் அன் ரசூலுல்லாஹ் வ மஃபிரத் அல் சஹீஹ் வ மஃலூவ்ல் வமா அலைஹில் அமல்" என்பதாகும்.ஆனால் இது பொதுவாக திர்மிதி ஹதீஸ்  நூல் என அழைக்கப் படுகிறது.

## மேற்கோள்கள்

பகுப்பு:ஹதீஸ் நூல்கள்
பகுப்பு:இசுலாமிய இறையியல்
பகுப்பு:இசுலாமிய சமய நூல்கள்
ரூத் பிராவர் ஜாப்வாலா

**ரூத் பிராவர் ஜாப்வாலா** (*Ruth Prawer Jhabvala*, 7 மே 1927 – 3 ஏப்பிரல் 2013) செருமனியில் பிறந்த பிரித்தானிய, அமெரிக்கப் புதின எழுத்தாளர் மற்றும் திரைப்பட எழுத்தாளர் ஆவார். இலக்கியத்துக்கான புக்கர் பரிசு, திரைப்படத்திற்கான ஆசுக்கர் விருதும் பெற்ற பெண்மணி ஆவார்.

## வாழ்க்கைக்குறிப்பு
செருமனியில் கோல்ன் நகரில் பிறந்தார். இவர் யூத மதத்தைச் சேர்ந்தவர். இலண்டன் பல்கலைக்கழகத்தில் அரசி மேரி கல்லூரியில் ஆங்கில இலக்கியம் படித்து 1951இல் பட்டம் பெற்றார். அங்கு இந்திய பார்சி மாணவரான சி.எஸ் எச் ஜாப்வாலாவைச் சந்தித்துத் திருமணம் செய்து கொண்டார். கணவருடன் இந்தியாவில் குடியேறினார். இருவரும் புதுதில்லியில் வாழ்ந்து  வந்தனர். இவர்களுக்கு மூன்று பெண் மக்கள் பிறந்தார்கள். 24 ஆண்டுகள் இந்தியாவில் வாழ்ந்தார்.

## எழுத்துப்பணி

இவருடைய முதல் புதினம்  1955 இல் வெளிவந்தது. சூடும் தூசும் என்னும் புதினத்திற்காக 1975இல் இவருக்குப் புக்கர் பரிசு வழங்கப்பட்டது. இவர் எழுதிய கதைகள் இந்திய வாழ்க்கை முறைகளையும், நுட்பங்களையும், சிக்கல்களையும் சித்தரிப்பனவாக இருந்தன.

## திரைத்துறைப் பங்களிப்பு
திரைப்படத் தயாரிப்பாளர் இசுமாயில் மெர்ச்சண்ட்,  இயக்குநர் ஜேம்சு ஐவரி  ஆகியோருடன் இணைந்து  ஜாப்வாலா திரைக்கதை 
உரையாடல்கள் எழுதினார். 20 ஆண்டுகளாக இப்பணியில் ஈடுபட்டார். திரைப்படத்துறைப் பங்களிப்பைக் கௌரவிக்கும் வகையில் இவருக்கு ஆசுக்கர் விருது கிடைத்தது.

## மேற்கோள்கள்

## வெளி இணைப்புகள்
* Recent short story "Innocence" on ''The New Yorker'' magazine website 
* An interview on writing film adaptations.
* Rewriting Literature: A Conversation With Ruth Prawer Jhabvala, by Phillip Williams 
* Appearance on Desert Island Discs 24 January 1999

பகுப்பு:1927 பிறப்புகள்
பகுப்பு:2013 இறப்புகள்
பகுப்பு:புக்கர் பரிசு பெற்றவர்கள்
பகுப்பு:ஆங்கில எழுத்தாளர்கள்
பகுப்பு:அமெரிக்கப் பெண் எழுத்தாளர்கள்
இமாம் திர்மிதி

**அபூ ஈஸா முகமது அல் திர்மிதி** ("Abū ‘Īsá Muḥammad at-Tirmidhī " ) பொதுவாக **இமாம் திர்மிதி** என அழைக்கப்படுகிறார்.இவர் பாரசீக இஸ்லாமிய அறிஞர் , குறிப்பாக ஒரு முஹதீத் ( ஹதீஸ் கலை அறிஞர் ) என்று அழைக்கப்படுகிறார்.. ஆறு முக்கிய ஹதீஸ்கள் தொகுப்புகளான ஸிஹாஹ் ஸித்தாவில் இவர் தொகுத்த திர்மிதி ஹதீஸ் நூல் மிகவும் நம்பகமான ஹதீஸ் தொகுப்பாக கருதப் படுகிறது..

## பிறப்பு
இமாம் திர்மிதி, இ.நா 209 ( கி.பி. 824)ல்  பாரசீக குடும்பத்தில்(இன்றைய உசுபெக்கிசுத்தான் நாட்டில்) உள்ள திர்மித் நகரில் பிறந்தார். திர்மித் என்ற நகரில் பிறந்தமையால் திர்மிதி என்று அழைக்கப்படுகிறார்.
இமாம் திர்மிதி அப்பாசிய கலிபா மஃமுன் அரசன் காலத்தில் பிறந்தார். ஈஸா என்பவர் இவர்களின் தகப்பனாராவார்.
## கல்வி
இவர் பிறவியிலேயே பார்வை இழந்தவர்.ஒரு சில அறிஞர் சிறு வயதில் பார்வை இழந்தார் என்கின்றனர்.
 இருபது வயது பூர்த்தியான பின் இமாம் திர்மிதி அவர்கள் கல்வி கற்க ஆரம்பித்தார்கள். பார்வை இழந்து தாமதமாகக் கற்க ஆரம்பித்தார்கள்.
## ஹதீஸ் தொகுப்பு
இமாம் திர்மிதி அவர்கள் ஹிஜ்ரி 250 இ.நா (கி.பி. 864) ல் ஹதீஸ் தொகுப்பு பணியை ஆரம்பித்து ஹிஜ்ரி 270 இ.நா (கி.பி. 884 ,ஜூன் 9) ல் தொகுத்து முடித்தார்கள்.
இமாம் திர்மிதி அவர்கள் பல்கு நகரில் பலகாலம் பல கலைகள் கற்றுத் தேர்ந்த பின்னர் பல அரேபிய தேசங்களில் பல காலம் பிரயாணஞ் செய்து பலரிடம் ஹதீஸ்களைக் கேட்டறிந்து ஹதீஸ் கலையில் தேர்ச்சியுற்றார்கள்.

## ஆசிரியர்கள்
இமாம்களான புகாரி,முஸ்லிம் இப்னு ஹஜ்ஜாஜ், அபூதாவூத், குதைபா பின் ஸஃது, முஹம்மது பின் பஷ்ஷார், அஹ்மத் பின் முஸ்னீ, ஸுப்யான் பின் வகீஃ. குதைபா, அலீ பின் ஹஜர், தாரமீ,அபூ சுர்ஆ போன்ற அறிஞர்களிடம் ஹதீஸ்கள் கேட்டறிந்தார். , 

## இவரது நூல்கள்
ஜாமிஉத் திர்மிதி, இலல், ஷமாயில், அஸ்மாஉ ஸ்ஸஹாபா.
இதைத் தவிர அத்தாரீஹ், அஸ்ஸுஹ்த், அல்அஸ்மாஉ வல்குனா ஆகிய நூற்களைத் தொகுத்துள்ளார். ஆனால் இவை நம் கைக்குக் கிடைக்கவில்லை.
## இறப்பு
இமாம் திர்மிதி 70 ஆம் வயதில் தன்னுடைய பிறந்த நகரான திர்மித் நகரிலேயே 13 ம் தேதி ரஜப் மாதம் இ.நா 279 (8 அக்டோபர் கி.பி. 892) ல் இறந்தார்.

## மேற்கோள்கள்

பகுப்பு:இசுலாமிய அறிஞர்கள்
பகுப்பு:ஹதீஸ் கலை அறிஞர்கள்
பகுப்பு:824 பிறப்புகள்
பகுப்பு:892 இறப்புகள்
ரோஜர் ஸ்பெர்ரி

**ரோஜர் வால்காட் ஸ்பெர்ரி** (*Roger Wolcott Sperry*, ஆகஸ்ட் 20,1913 - ஏப்ரல் 17, 1994) என்பவர் டேவிட் ஹன்டர் ஹியூபெல் மற்றும் டோர்செல் நில்ஸ் வீசெல் ஆகியோருடன் இணைந்து 1981ஆம் ஆண்டு மருத்துவத்திற்கான நோபல் பரிசு பெற்றார்.இவர் நரம்பியல் துறைக்காகப் பெரிதும் அறியப்படுகிறார்.

## மேற்கோள்கள்

பகுப்பு:நோபல் பரிசு பெற்ற அமெரிக்கர்கள்
பகுப்பு:நோபல் மருத்துவப் பரிசு பெற்றவர்கள்
பகுப்பு:1913 பிறப்புகள்
பகுப்பு:1994 இறப்புகள்
பகுப்பு:அமெரிக்க உளவியலாளர்கள்
பகுப்பு:சிக்காகோ பல்கலைக்கழக முன்னாள் மாணவர்கள்
புவெப்லா (நகரம்)

**புவெப்லா** (*Puebla*, ), முறையாக **இரோயிகா புவெப்லா டெ சரகோசா** (*Heróica Puebla de Zaragoza*),  **புவெப்லா நகரம்**, புவெப்லா மாநிலத்தின் தலைநகரமும் மிகப் பெரிய நகரமும் ஆகும். மெக்சிக்கோவின் ஐந்து மிக முக்கியமான எசுப்பானியக் குடியேற்றங்களில் ஒன்றாகும். குடியேற்றக் காலத்தில் திட்டமிட்டுக் கட்டப்பட்ட இந்த நகரம் மெக்சிக்கோவின் மையப்பகுதியில் மெக்சிக்கோ நகரத்திலிருந்து தென்கிழக்கே  தொலைவிலும் மெக்சிக்கோவின் முதன்மையான அத்திலாந்திக்குப் பெருங்கடல் துறைமுக நகரமான வேராகுரூசுக்கு மேற்கிலும் இந்த இரு நகரங்களையும் இணைக்கும் தடத்தில் பள்ளத்தாக்கில் அமைந்துள்ளது. தற்கால புவெப்லா மிகவும் தொழில்மயமாக்கப்பட்ட நகரமாகும்.

வரலாற்றுச் சிறப்புமிக்க இந்த நகரத்தை சரகோசாவின் வீர நகரம் என்றும் தேவதைகளின் நகரம் என்றும் ஓடுகளின் நகரம் என்றும் குறிப்பிடுகின்றனர்.   இது முழுமையாக எசுப்பானியர்களால் கட்டமைக்கப்பட்டமையால் இங்குள்ள கட்டிடக்கலையும் பண்பாடும் ஏனைய ஐரோப்பிய குடியேற்ற நகரங்களைப் போலவே உள்ளன. இக்காலத்திய நகரங்கள் பலவும்  ஏற்கெனவே இருந்த தொல்குடி மக்களின் நகரங்களுக்குள் கட்டப்பட்டிருந்தன. புவெப்லாவின் 
வரலாற்றுச் சிறப்புமிக்க மையப்பகுதி குடியேற்றவாத எசுப்பானியப் பண்பாட்டிற்கான காட்சிக்கூடமாக விளங்குகின்றது.  17வது, 18வது நூற்றாண்டு ஐரோப்பியக் கட்டிடக் கலையை இங்கு காணலாம்.

புவெப்லாவின்  தட்பவெப்பநிலை ஆண்டு முழுமையும் இதமாக உள்ளது.
## மேற்சான்றுகள்

## வெளி இணைப்புகள்

* 
*  Puebla state government web page
*  Images of Puebla City 
* 

பகுப்பு:மெக்சிக்கோவிலுள்ள நகரங்களும் ஊர்களும்
பகுப்பு:உலகப் பாரம்பரியக் களங்கள்
கிமின்

**கிமின்** *(Kimin)* என்பது இந்தியாவின் அருணாச்சல பிரதேச மாநிலத்திலுள்ள பபும் பரே மாவட்டத்தில் இருக்கும் ஒரு பகுதியாகும். இம்மாவட்டத்தில் உள்ள ஒன்பது நிர்வாக வட்டங்களின் மையமாக கிமின் செயல்படுகிறது. அருணாசலப் பிரதேசத்தின் தலைநகரமான இட்டாநகருக்கு அருகில் கிமின் அமைந்துள்ளது.

குவகாத்தியில் இருந்து சாலை மார்க்கமாக 385 கிலோமீட்டர் தொலைவில் கிமின் அமைந்துள்ளது.
 
1947 ஆம் ஆண்டில் பபும் பரே மாவட்டத்தின் முதலாவது நிர்வாக மையம் இங்குதான் தொடங்கப்பட்டது. 

## மேற்கோள்கள்

பகுப்பு:அருணாசலப் பிரதேசத்திலுள்ள ஊர்களும் நகரங்களும்
பகுப்பு:பபும் பரே மாவட்டம்
தியோமாலி

**தியோமாலி** *(Deomali)* என்பது இந்தியாவின் அருணாச்சல பிரதேச மாநிலத்திலுள்ள திரப் மாவட்டத்தில் இருக்கும் ஒரு கணக்கெடுப்பில் உள்ள ஊராகும். 

## புவியியல் அமைப்பு

27.15857°வடக்கு மற்றும் 95.47816°கிழக்கு  என்ற அடையாள ஆள்கூறுகளில் தியோமாலி நகரம் பரவியுள்ளது. 

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி  தியோமாலி நகரின் மொத்த மக்கள் தொகை 6060 ஆகும். இம்மக்கள் தொகையில் 53% பேர் ஆண்கள் மற்றும் 47% பேர் பெண்கள் ஆவர். தியோமாலி நகரின் சராசரி கல்வியறிவு சதவீதம் 62% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். கல்வியறிவு பெற்ற மக்களில் ஆண்கள் 69% எண்னிக்கையும் பெண்கள் 55% எண்ணிக்கையிலும் காணப்பட்டனர். மக்கள் தொகையில் 17% பேர் ஆறு வயதிற்கு உட்பட்டவர்களாக இருந்தனர்..2001 ஆம் ஆண்டில் திரப் அரசினர் கல்லூரி கோன்சாவிலிருந்து தியோமாலிக்கு மாற்றப்பட்டது. தற்போது இக்கல்லூரியில் 327 மாணவர்களும் 13 ஆசிரியப் பணியாளர்களும் உள்ளனர்.

## ஊடகம்

தியோமாலியில், அனைத்திந்திய வானொலி நிலையம் ஒன்று செயல்படுகிறது.. ஆகாசவானி தியோமாலி என்ற பெயரில் இயங்கும் இவ்வானொலி நிலையத்தில் இருந்து பண்பலை வரிசைகளில் ஒலிபரப்பு செய்யப்படுகிறது.

## மேற்கோள்கள்

பகுப்பு:அருணாசலப் பிரதேசத்திலுள்ள ஊர்களும் நகரங்களும்
பகுப்பு:இந்திய மாநிலங்களின் உயர்ந்த சிகரங்கள்
கார்த்தவீரிய அருச்சுனன்

**கார்த்தவீரிய அருச்சுனன்** (Kartavirya Arjuna) , நர்மதை ஆற்றாங்கரையில் அமைந்த  பண்டைய மகிழ்மதி நகரத்தை தலைநகராகக் கொண்டு ஆண்ட ஹேஹேய நாட்டின் மன்னன் கிருதவீரியனின் மகன் ஆவார்.  கார்த்தவீரிய அருச்சுனன் குறித்து இராமாயணம் மற்றும் மகாபாரதம் போன்ற இதிகாசங்களிலும், புராணங்களில் நிறைய குறிப்புகள் உள்ளது. தத்தாத்ரேயர் மீது அளவற்ற பக்தி கொண்ட கார்த்தவீரிய அருச்சுனன் ஆயிரம் கைகள் கொண்டவன்.

## பிறப்பு
மகிழ்மதி நகரத்தின் மன்னன் கிருதவீரியன் - பத்மினி இணையருக்கு, தத்தாத்ரேயரின் அருளால் பிறந்தவன் கார்த்தவீரிய அருச்சுனன். மேலும்  விஷ்ணு தவிர பிறரால் அழியா வரம் பெற்றவன்.

## தத்தாத்ரேயரிடம் வரம் பெறுதல்
அனைத்துலகத்தையும் ஆள விரும்பிய, கார்த்தவீரிய அருச்சுனன் தன் குல குரு கார்க்க முனிவரின் அறிவுரைப் படி, அத்ரி - அனுசுயா இணையருக்கு மும்மூர்த்திகளின் அம்சமாக பிறந்த தத்தாத்ரேயரை அணுகி ஆயிரம் ஆண்டுகள்  பணிவிடைகள்  செய்தான். கார்த்தவீரியனின் பணிவிடைக்களைக் கண்டு மகிழ்ந்த தத்தாத்ரேயர்,  கார்த்தவீரியனுக்கு அனைத்துலகங்களையும் ஆளும் வரம் அளித்தார். மேலும் விண்ணிலும், மண்ணிலும் செல்லக்கூடிய  4000 கெஜம் (3 அடி = 1 கெஜம்) நீளம் கொண்ட தெய்வீகத் தங்கத் தேரை வரமாக அளித்தார்.
இவ்வரங்களில் கிடைத்தவைகளை அறநெறிப்படி பயன்படுத்த வேண்டும் என்று கார்த்தவீரிய அருச்சுனனுக்கு தத்தாத்ரேயர் அறிவுறுத்தினார்.

கார்த்தவீரிய அருச்சுனன் பூவுலகின் அனைத்து மன்னர்களை வென்று மன்னாதிமன்னன் எனும் பெரும் பேறு அடைந்தான். 85,000 ஆண்டுகள் ஹைஹேயப் பேரரசின் சக்கரவர்த்தியாக பூவுலகை ஆட்சி செய்தான்.

## பரசுராமருடன் போர்

மகாபாரதம் எனும் இதிகாசத்தின் வன பருவத்தில் வரும் அகிர்தவனக் கதையின் படி, மதுவிற்கு அடிமைப்பட்டு, புலனடக்கம் இன்றி மக்களையும், மன்னர்களையும் கார்த்தவீரிய அருச்சுனன் துன்புறுத்தி நாட்டை ஆண்டான் என்றும்; ஒரு முறை கார்த்தவீரிய அருச்சுனன், இந்திரனின் மனைவியான சசியின் முன்னிலையில் இந்திரனை அவமானப்படுத்தினான் என்றும் அறிய முடிகிறது.

ஒரு முறை கார்த்தவீரிய அருச்சுன்ன் வருணனிடம்,  தனக்கு நிகரான வலிமை கொண்டவன் இப்பூலகில் ஒருவன் இருக்கின்றானா எனக் கேட்ட பொழுது, வருணன் அதற்கு முனிவர் ஜமதக்னியின் மகன் பரசுராமரைக் கைக்காட்டினார்.

கார்த்தவீரிய அருச்சுனன் படைவீரர்களுடன் பரசுராமரைத் தேடிச் சென்ற போது, ஆசிரமத்தில் இருந்த பரசுராமரின் தந்தை ஜமதக்னி முனிவர் வளர்த்து வந்த காமதேனு பசுவை கவர்ந்து சென்றதுடன், அச்செயலை தடுத்த ஜமதக்னி முனிவரின் தலையையும் கொய்தான்.

கார்த்தவீரிய அருச்சுனனின் அறநெறி கடந்த செயலைக் அறிந்த, கோடாரியை படைக்கலமாகக் கொண்ட ஜமதக்னியின் (விஷ்ணுவின் அவதார) மகன் பரசுராமன், கார்த்தவீரிய அருச்சுனனையும், பூவுலகில் வாழும் மற்ற அனைத்து சத்திரியர்களையும் கொன்று, முழு பூவுலகை அந்தணர்களுக்கு தானமாக வழங்கினார்.

## இராவணனை வெல்லுதல்

இராமாயண இதிகாசத்தில் இராவணை கார்த்தவீரிய அருச்சுனன் வென்ற நிகழ்வு கூறப்பட்டுள்ளது.

வாயு புராணத்தில், கார்த்தவீரிய அருச்சுனனிடத்தில்  சிறைப்பட்ட இராவணன், பின்னர் பல காலம் கழித்து, கார்த்தவீரிய அருச்சுனன் பரசுராமரால் கொல்லப்பட்ட பின்பு விடுவிக்கப்பட்டான் எனக் கூறப்பட்டுள்ளது.

## மேற்கோள்கள்

## வெளி இணைப்புகள்
*  Kartaveerya Arjuna and Ravana

பகுப்பு:இந்து தொன்மவியல் மாந்தர்
கேப்ரியல் ஒகரா

**கேப்ரியல் ஒகரா** (*Gabriel Imomotimi Gbaingbain Okara*, 24 eஎப்ரல் 1921 – 25 மார்ச் 2019) என்பவர் நைசீரிய நாட்டைச் சேர்ந்த கவிஞர், புதின ஆசிரியர் மற்றும் எழுத்தாளர் ஆவார்.

நைசீரியாவில் புமுண்டி என்னும் ஊரில் பிறந்த இவர் இளமைக் காலத்தில் புத்தகங்களைப்  பைண்டு செய்யும் பணியைச் செய்தார். பின்னர் வானொலிக்காக நாடகங்களை எழுதினார். இவர் 1964 இல் தி வாய்ஸ் என்னும் புதினத்தை எழுதி வெளியிட்டார். ரிவர் ஸ்டேட் பப்ளிசிங் அவுசு என்னும் நிறுவனத்தில் இயக்குநர் ஆனார். இவருடைய கவிதைகள் பல மொழிகளில் மொழியாக்கம் செய்யப்பட்டுள்ளன. நைசீரிய இலக்கிய இதழான பிளாக் ஒர்பிசில்  ஒகராவின் கவிதைகள்  இடம் பெற்றன. தி கால் ஆப் தி ரிவர் நன் என்ற இவர் எழுதிய கவிதைக்காக நைசீரிய கலைத்திருவிழாவில் ஒகராவுக்கு விருது வழங்கப்பட்டது.

## மேற்கோள்கள்

பகுப்பு:நைஜீரிய எழுத்தாளர்கள்
பகுப்பு:1921 பிறப்புகள்
பகுப்பு:2019 இறப்புகள்
பொதுநலவாயம் (ஐக்கிய அமெரிக்கா)

**பொதுநலவாயம்** (*Commonwealth*) என்ற குறிப்பெயரை  அமெரிக்க ஐக்கிய நாட்டின் ஐம்பது மாநிலங்களில் நான்கு மாநிலங்கள் தங்கள் முழுமையான, அலுவல்முறை மாநிலப் பெயர்களில் வைத்துக் கொண்டுள்ளன. இந்த நான்கு மாநிலங்களாவன: கென்டக்கி, மாசச்சூசெட்ஸ், பென்சில்வேனியா, வர்ஜீனியா ஆகும். இவை நான்குமே 1776க்கு முன்பாக, பிரித்தானிய குடியேற்றங்களாக (கென்டகி வெர்ஜினியா குடியேற்றத்தின் நிலக்கொடையாக துவக்கத்தில் இருந்தது)  இருந்தன;  இம்மாநில சட்டங்களிலும் கட்டமைப்புகளிலும் ஆங்கிலச் சட்டத்தின் தாக்கம் மிகுதியாக இருந்தது. 

"பொதுநலவாயம்" என்ற சொல்லை ஒரு மாநிலம் பயன்படுத்தும்போது எந்தவொரு அரசியல் நிலையையோ  சட்டத் தொடர்பையோ குறிப்பிடுவதில்லை. இச்சொல்லைப் பயன்படுத்துவோருக்கும் பயன்படுத்தாத மாநிலங்களுக்கும் எந்தவொரு வேறுபாடும் இல்லை.  

மேற்கூறிய நான்கு மாநிலங்களைத் தவிர பிற மாநிலங்களும் சில நேரங்களில் தங்களைக் குறிப்பிட "பொதுநலவாயம்" என்ற சொல்லைப் பயன்படுத்துகின்றனர். காட்டாக, வெர்மான்ட், தனது அரசியலமைப்பில் மூன்று முறை "பொதுநலவாயம்" என்ற சொல்லை "அரசு" என்பதற்கு இணையாகப் பயன்படுத்தியுள்ளனர். இதேபோல, டெலவெயர் தனது 1776ஆம் ஆண்டு அரசியலமைப்பில் முதன்மையாக "மாநிலம்" என்றே குறிப்பிட்டாலும் அரசியலமைப்பின் ஒரு விதியில்  "பொதுநலவாயம்" எனக் குறிப்பிட்டுள்ளது.

இரண்டு ஐ.அ. ஆட்புலங்கள் பொதுநலவாயம் எனப் பெயரிடப்பட்டுள்ளன: புவேர்ட்டோ ரிக்கோ, வடக்கு மரியானா தீவுகள். மாநிலங்களல்லாத, அமெரிக்க இறையாண்மைக்குட்பட்ட பகுதிகளாக இருக்குமிடத்து இச்சொல் பயன்பாடு மூலம் இவை தாங்களே தீர்மானித்த அரசியலமைப்பின்படி தன்னாட்சி பெற்றவை எனவும் இவர்களது தன்னாட்சி உரிமையை ஐக்கிய அமெரிக்க சட்டமன்றம் ஒருதலையாக விலக்க முடியாதென்றும் அறிவிக்கப்படுகின்றது.
## மேற்சான்றுகள்

பகுப்பு:அரசாட்சி முறைமைகள்
பகுப்பு:ஐக்கிய அமெரிக்க அரசியலமைப்பு
பகுப்பு:மாசசூசெட்ஸ்
பகுப்பு:கென்டக்கி
பகுப்பு:பென்சில்வேனியா
பகுப்பு:வர்ஜீனியா
புவெப்லா சண்டை

**புவெப்லா சண்டை** (*Battle of Puebla*) மெக்சிக்கோ மீது பிரான்சு தொடுத்தப் போரின்போது மே 5, 1862 அன்று புவெப்லா நகருக்கு அருகில் நடந்தது. இந்தச் சண்டையில் ஆக்கிரமித்திருந்த பிரான்சியப் படைகளை அளவிலும் அனுபவத்திலும் குறைவான மெக்சிக்கோவின் படை வீழ்த்தியது மெக்சிக்கோவின் வரலாற்றில் ஓர் முதன்மை நிகழ்வாகக் காணப்படுகின்றது. அடுத்தடுத்த சண்டைகளில் பிரான்சு மெக்சிக்கோவை வென்று தனது இராச்சியத்தை நிலைநிறுத்தியபோதும் படைபலமிக்க பிரான்சியர்களை வென்றது மெக்சிக்க படையினருக்கு ஊக்கமூட்டுவதாகவும் பிரான்சிய முன்னேற்றத்தைத் தடுப்பதாகவும் அமைந்தது.  இந்தச் சண்டையில் 10,540 துருப்புக்கள்  ஈடுபட்டனர். 462 பிரான்சியத் துருப்புக்கள் கொல்லப்பட்டனர். 83 மெக்சிக்கத் துருப்புக்கள் மட்டுமே இச்சண்டையில் உயிரிழந்தனர்.

இந்த மெக்சிக்கோவின் வெற்றி ஒவ்வொரு ஆண்டும்  மே 5 அன்று கொண்டாடப்படுகின்றது.  மெக்சிக்கோவில் முதன்மையாக புவெப்லா மாநிலத்தில் *எல் டியா டெ லா பேட்டலா டெ புவெப்லா* (தமிழ்: புவெப்லா சண்டை நாள் ) எனக் கொண்டாடப்படுகின்றது. மெக்சிக்கோவின் பிற பகுதிகளில் இந்நாளைக் குறித்த கொண்டாட்டங்கள் மிகுதியாக இல்லை. இருப்பினும் இது ஐக்கிய அமெரிக்காவில் குறிப்பாக மெக்சிக்கோ மக்கள் மிகுதியாக வாழும் கலிபோர்னியா, டெக்சாசு மாநிலங்களில் பரவலாகக் கொண்டாடப்படுகின்றது;  ஆண்டுதோறும் இந்நாள்  சிங்க்கோ டே மாயோ எனக் கொண்டாடப்படுகின்றது. அன்றைய நாளில் மெக்சிக்கோ மதுவகைகள், உணவு வகைகள் மற்றும் பண்பாடு குவியப்படுத்தப்படுகின்றது.
## மேற்சான்றுகள்

## வெளியிணைப்புகள்

*French Intervention in Mexico: Battle of Puebla
*Phil's Findings: Did Battle of Puebla change the course of U.S. history? by PHILIP A. RUE

பகுப்பு:மெக்சிக்கோவின் வரலாறு
பகுப்பு:1862
பகுப்பு:பிரான்சின் வரலாறு
பெருநகர பாஸ்டன்

**பெருநகர பாஸ்டன்** (*Greater Boston*) நியூ இங்கிலாந்திலுள்ள ஓர் பெருநகர வலயமாகும்; இதில்  பாஸ்டன் நகராட்சியும் சுற்றியுள்ள நகர்ப்புறங்களும் அடங்கியுள்ளன. இது ஐக்கிய அமெரிக்காவின் வடகிழக்கு  பெருநகரங்களின் வடக்கு வளைவாக அமைந்துள்ளது. இந்த வலயத்தில் தென் கடலோர வலயமும் காட் முனையும்  நீங்கலாக மாசச்சூசெட்சின் கிழக்கில் மூன்றில் ஒரு பங்கு அடங்கியுள்ளது. இது சில நேரங்களில் கூட்டு புள்ளியியல் பகுதியாக வரையறுக்கப்படுகின்றது; அப்போது நியூ ஹாம்சயரிலுள்ள மிகப் பெரிய நகரமான மான்செஸ்டர்,  பிராவிடென்ஸ் (றோட் தீவு தலைநகரம்), வொர்செஸ்டர் (நியூ இங்கிலாந்தின் பெரிய நகரம்) ஆகியனவும் சேர்க்கப்படுகின்றன. பெருநகர பாஸ்டனின் மாந்த நாகரிகத்திற்கான தாக்கமிக்க பங்களிப்பாக இந்த வலயத்திலுள்ள பல்கலைக்கழகங்களும் கல்லூரிகளும் மூலமான உயர்கல்வி, புத்தாக்கம், அறிவியல் அறிவு வழி, மற்றும் விளையாட்டுப் பண்பாடு உள்ளன.

ஐக்கிய அமெரிக்காவின் பெருநகர புள்ளியியல் பகுதிகளில் மக்கள்தொகை அடிப்படையில் பெருநகர பாஸ்டன் பத்தாவது இடத்தில் உள்ளது;  இந்த வலயத்தில், 2014 ஐ.அ. மக்கள்தொகை கணக்கெடுப்பு மதிப்பீட்டின்படி 4,732,161 மக்கள்  வாழ்கின்றனர். அமெரிக்க கூட்டுப் புள்ளியியல் பகுதிகளில்  ஆறாவது இடத்தில் உள்ளது; மக்கள் தொகை 8,099,575. அமெரிக்கப் பண்பாடு மற்றும் வரலாற்றில் குறிப்பிடத்தக்க ஆளுமைகளுக்கும் இடங்களுக்கும்  இந்தப் பகுதி உரிமை கொண்டுள்ளது; குறிப்பாக அமெரிக்க இலக்கியம், அரசியல் மற்றும் அமெரிக்கப் புரட்சியில் பங்கேற்ற பல ஆளுமைகள் இந்த வலயத்தைச் சேர்ந்தவர்கள்.

மிகவும் விரிவான வரையறுப்பில் இந்த வலயத்தில் மேய்னின் கடலோர கவுன்ட்டிகளும் கம்பர்லாந்து, யார்க் நகரங்களும் றோட் தீவு முழுமையான மாநிலமும் அடங்கும். பாஸ்டன் நகராட்சிக்குத் தொடர்ச்சியாக நகரிய, ஊரகப் பகுதிகளைக் கொண்டிராத நியூ இங்கிலாந்து மாநிலங்களாக   கனெடிகட்டும்  வெர்மான்ட்டும் உள்ளன.

## மேற்சான்றுகள்

## மேலும் படிக்க

* An informative guidebook, with facts and data about literary figures, publishers, bookstores, libraries, and other historic sites on the newly designated Literary Trail of Greater Boston.
*
பகுப்பு:பாஸ்டன்
செருமேனியம் நான்குபுளோரைடு

**செருமேனியம் நான்குபுளோரைடு** *(Germanium tetrafluoride)* என்பது GeF4 என்ற மூலக்கூற்று வாய்ப்பாடு கொண்ட செருமேனியம் மற்றும் புளோரின் தனிமங்கள் சேர்ந்து உருவாகும் ஒரு கனிம வேதியியல் சேர்மமாகும்.

## தயாரிப்பு முறைகள்

நிறமற்ற வாயுவான இதை செருமேனியம் ஈராக்சைடுடன் (GeO2) ஐதரோ புளோரிக் அமிலம் (HF) சேர்த்து வினைபுரியச் செய்து அல்லது செருமேனியத்துடன் புளோரின் சேர்த்து வினைபுரியச் செய்து தயாரிக்கலாம்.

Ge + 2 F2 → GeF4

Ba[GeF6] என்ற அணைவு உப்பு வெப்பச்சிதைவுக்கு உட்படும்போதும் செருமேனியம் நான்குபுளோரைடு உருவாகிறது.

Ba(GeF6) → GeF4 + BaF2

## பண்புகள்

செருமேனியம் நான்குபுளோரைடு எளிதில் தீப்பற்றாமல் பூண்டு மணத்துடன் நன்றாக புகையக்கூடிய ஒரு வாயுவாகும். தண்ணீருடன் வினைபுரிந்து ஐதரோ புளோரிக் அமிலம் மற்றும் செருமேனியம் ஈராக்சைடு ஆகியனவற்றை உருவாக்குகிறது.1000 பாகை செல்சியசு வெப்பநிலைக்கு மேல் மூலக்கூற்றுச் சிதைவுறுதல் நிகழ்கிறது.

## பயன்கள்

இருசிலேனுடன் செருமேனியம் நான்குபுளோரைடைச் சேர்த்து  சிலிக்கந்செருமேனியம் (SiGe) சேர்மத்தை தொகுப்பு முறையில் தயாரிக்கலாம் 

செருமேனியம் நான்குபுளோரைடுடன் தூளாக்கப்பட்ட செருமேனியத்தைச் சேர்த்து 150-300 பாகை செல்சியசு வெப்பநிலைக்குச் சூடுபடுத்துவதால் 
செருமேனியம் இருபுளோரைடைத் தயாரிக்கமுடியும்.

## மேற்கோள்கள்

பகுப்பு:செருமேனியம் சேர்மங்கள்
பகுப்பு:வளிமங்கள்
பகுப்பு:புளோரைடுகள்
பகுப்பு:உலோக ஆலைடுகள்
பென்சால் குளோரைடு

**பென்சால் குளோரைடு** *(Benzal chloride)* என்பது C6H5CHCl2 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும்.  நிறமற்ற இத்திரவம் கண்ணீர் புகை குண்டு போல கண்ணீர் வரவழைக்கும் தன்மை கொண்டதாகும். கரிமத் தொகுப்பு வினைகளில் ஒரு கட்டுறுப்பாக இது பயன்படுகிறது.

## தயாரிப்பு மற்றும் பயன்கள்

பென்சைல் குளோரைடு (C6H5CH2Cl) மற்றும் அதைத் தொடர்ந்து பென்சைல் முக்குளோரைடு (C6H5CCl3) செயல்முறைகளுக்கு முன்நிகழ்வாக தொலுயீனை தனியுறுப்பு குளோரினேற்றம் செய்து பென்சால் குளோரைடு தயாரிக்கப்படுகிறது.

: C6H5CH3  +  Cl2   →  C6H5CH2Cl +  HCl
: C6H5CH2Cl  +  Cl2   →  C6H5CHCl2  +  HCl
: C6H5CHCl2  +  Cl2   →  C6H5CCl3  +  HCl

குறிப்பாக பென்சைலிக் ஆலைடுகள் வலிமையான ஆல்க்கைலேற்றும் முகவர்கள் என்பதால் பென்சால் குளோரைடு ஒரு தீங்கு விளைவிக்கும் வேதிப்பொருளாகக் கருதப்படுகிறது.

சோடியத்துடன் சேர்த்து பென்சால் குளோரைடைச் சேர்த்து சூடுபடுத்தினால் சிடைபீன் உருவாகிறது.

பென்சால்டிகைடு தயாரிப்பதற்கான ஒரு முன்னோடியாகச் செயற்படுவதுதான் பென்சால் குளோரைடின் முக்கியமான தொழிற்சாலைப் பயனாகும். காரத்தின் முன்னிலையில் நிகழும் நீராற்பகுப்பால் இம்மாற்றம் நிகழ்கிறது.:

: C6H5CHCl2  +  H2O   →   C6H5CHO  +  2 HCl

## மேற்கோள்கள்


பகுப்பு:கரிமகுளோரைடுகள்
பகுப்பு:புற்றீணிகள்
பொன்னடியான்

**பொன்னடியான்** (*Ponnadiyan*) என்பவர் தமிழ்க் கவிஞராவார். கவிஞர் பாரதிதாசனின் மாணவராகவும் உதவியாளராகவும் இருந்தவர். பாரதியார், பாரதிதாசன் ஆகிய இருவரையும் வழிகாட்டிகளாகக் கொண்டவர். "முல்லைச்சரம்" என்னும் இதழின் ஆசிரியர்.  பாரதிதாசன் தொடங்கிய தமிழ்க்கவிஞர் மன்றத்தை ஐம்பத்தைந்து ஆண்டுகளாக நடத்தி வருகிறார்.
திரைப்படப் பாடல்களும் இவர் எழுதியுள்ளார். எங்கிட்ட மோதாதே, போடா போடா புண்ணாக்கு, குயில்பாட்டு வந்ததென்ன இளமானே போன்றவை
சில எடுத்துக்காட்டுகள் ஆகும்.

## எழுதிய நூல்கள்
* பனிமலர் 
* பொன்னடியான் கவிதைகள்
* ஒரு கைதியின் பாடல் 
* ஓர் இதயத்தின் ஏக்கம் (பாவியம்)
* பறக்கத் தெரியாத பட்டாம்பூச்சிகள்
* நினைவலைகளில் பாவேந்தர்
* எங்கள் நினைவில் புரட்சிக்கவிஞர்
* அரங்கேறி வருகின்ற அன்னப் பறவைகள்
* பொன்னடி பதில்கள்

## பெற்ற விருதுகள்
* உனெசுகோ விருது--1969
* புதுமைக் கவிஞர் விருது--1989 மலேசிய அமைச்சர் டத்தோ சாமிவேல் வழங்கியது. 
* பாரதிதாசன் விருது ---1990இல் தமிழக அரசு வழங்கியது. 
* கலைமாமணி விருது --2003இல் தமிழக அரசு வழங்கியது.  
* பாரதியார் விருது --2015இல் தமிழக அரசு வழங்கியது.

## திரைப்படப் பட்டியல்
#  1988- ஒருவர் வாழும் ஆலயம்
#  1988- சொல்ல துடிக்குது மனசு 
#  1989- ராஜாதி ராஜா 
#  1990- பாட்டுக்கு நான் அடிமை 
#  1991- என் ராசாவின் மனசிலே
#  1992- சிங்கார வேலன் 
#  1993- மணிக்குயில்
#  1993- அரண்மனைக்கிளி 
#  1994- அமைதிப்படை 
#  1995- எல்லாமே என் ராசாதான்
#  1998- கும்பகோணம் கோபாலு

## மேற்கோள்கள்

## வெளி இணைப்புகள்
*இலக்கிய வேல், இலக்கிய மாத இதழ், பிப்ரவரி, 2016
* பொன்னடியான்
* தென்றல்

பகுப்பு:வாழும் மக்கள்
பகுப்பு:தமிழ்க் கவிஞர்கள்
பகுப்பு:தமிழகக் கவிஞர்கள்
பகுப்பு:தமிழ்த் திரைப்படப் பாடலாசிரியர்கள்
பகுப்பு:தமிழ் பாடலாசிரியர்கள்
பகுப்பு:தமிழகப் பாடலாசிரியர்கள்
புரோப்பைல் புரோபனோயேட்டு

**புரோபைல் புரோபனோயேட்டு** *(Propyl propanoate)* என்பது C6H12O2 என்ற மூலக்கூற்று வாய்ப்பாடு கொண்ட ஒரு எசுத்தர் ஆகும். இச்சேர்மம் புரோபைல் புரோப்பியோனேட்டு (propyl propionate) என்றும் அழைக்கப்படுகிறது. புரோபனால் மற்றும் புரோபனாயிக் அமிலம் ஆகியவை எசுத்தராக்கல் வினை மூலம் புரோபைல் புரோபனோயேட்டை உருவாக்குகின்றன. பல எசுத்தர்களைப் போல புரோபைல் புரோபனோயேட்டும் பழத்தின் நறுமணம் கொண்டதாக இருக்கிறது. அன்னாசிப்பழத்தின் வாசனை கொண்ட வேதிப்பொருள் எனவும் இச்சேர்மம் விவரிக்கப்படுகிறது. நறுமணமூட்டியாகவும் ஒரு கரைப்பானாகவும் இச்சேர்மத்தைப்  பயன்படுத்துகின்றனர். 20 பாகை செல்சியசு வெப்பநிலையில் இதனுடைய ஒளிவிலகல் எண் 1.393 ஆகும்.

## மேற்கோள்கள்

பகுப்பு:எசுத்தர்கள்
பகுப்பு:புரோப்பியோனேட்டுகள்
பகுப்பு:புரோப்பியோனேட்டு எசுத்தர்கள்
மீத்தைல் புரோப்பியோனேட்டு

**மெத்தில் புரோப்பியோனேட்டு** *(Methyl propionate)* என்பது C4H8O2 என்ற மூலக்கூற்று வாய்ப்பாடு கொண்ட ஒரு எசுத்தர் ஆகும். இச்சேர்மம் மெத்தில் புரோபனோயேட்டு என்றும் அழைக்கப்படுகிறது. தெளிவான திரவநிலையில் உள்ள இச்சேர்மம் பழ நறுமணத்துடன் ரம் எனப்படும் போதைபானத்தின் நறுமணத்துடன் காணப்படுகிறது.

## தயாரிப்பு

மெத்தனால் மற்றும் புரோபனாயிக் அமிலம் ஆகியவற்றை எசுத்தராக்கல் வினைக்கு உட்படுத்தி மெத்தில் புரோப்பியோனேட்டு தயாரிக்கப்படுகிறது. தொழிற்சாலைகளில் நிக்கல் கார்பனைல் முன்னிலையில் எத்திலீனுடன் கார்பன் மோனாக்சைடையும் மெத்தனாலையும் சேர்த்து வினைபுரியச் செய்து தயாரிக்கிறார்கள்.

## பயன்கள்

செல்லுலோசு நைட்ரேட்டு மற்றும் அரக்கு முதலானவற்றை கரைக்க உதவும் கரைப்பானாக மெத்தில் புரோப்பியோனேட்டு பயன்படுத்தப்படுகிறது. சாயங்கள், மெருகுவண்ணங்கள் மற்றும் மெத்தில் மெத்தாகிரைலேட்டு போன்ற வேதிப்பொருட்கள் தயாரிப்பதற்குத் தேவையான மூலப்பொருளாகவும் இச்சேர்மம் பயன்படுகிறது.

பழத்தின் சுவையுடைய காரணத்தால் இதை நறுமணமூட்டியாகவும் நறுஞ்சுவையூட்டியாகவும் பயன்படுத்துகின்றனர்

## மேற்கோள்கள்

பகுப்பு:மெத்தில் எசுத்தர்கள்
பகுப்பு:எசுத்தர் கரைப்பான்கள்
பகுப்பு:புரோப்பியோனேட்டுகள்
பகுப்பு:புரோப்பியோனேட்டு எசுத்தர்கள்
பகுப்பு:இனிப்பு மணம் கொண்ட இரசாயனங்கள்
காக்தோவிக் எண்குறிகள்

**காக்தோவிக்கு எண்குறிகள்** (*Kaktovik numerals*) அல்லது **காக்தோவிக்கு இனுப்பியாக்கு எண்குறிகள்** (*Kaktovik Iñupiaq numerals* என்பது அலாசுக்காவின் இனுப்பியாத் மொழியின் அடி-20 எண்குறிகள் ஆகும். **இனூத்** மொழி மற்ற எசுக்கிமோ மொழிகளைப் போலவும் கெல்டிக், மாயா மொழிகளைப் போலவும், அடிமானமாக 20 ஐப் பயன்படுத்தி, இருபதின்ம எண்குறி முறைமையைக் கடைப்பிடிக்கிறது. இனூத் எண்ணுதலில் மேலும் 5, 10, 15 ஆகிய துணை அடிமானங்களும் உண்டு. 20 ஐ அடிமானமாக்க் கொண்ட எண்குறிமுறைமையைக் குறிக்க அரபு எண்குறி முறைமை உதவாததால், காக்தோவிக் அலாசுக்கா மாணவர்கள் காக்தோவிக இனூபியாக் எண்குறி முறைமையை உருவாக்கினர். எனவே இது அல்லாசுக்கா இனூபியாத் மொழியில் பரவியதோடு, இனூபியாத் மொழியின் திசைமொழிகளைப் பேசுவோரிடமும் பரவத் தொடங்கியுள்ளது.

இந்த எண்குறி முறைமை இனூத் மொழியில் எண்ணுதலுக்குப் புத்துயிர்ப்பு ஊட்டியது. பள்ளிகளில் முன்பிருந்த பதின்ம முறைக்கு மாற்றாக அமையலானது.

இங்குள்ள படிமம் 0 முதல் 19 வரையான காக்தோவிக்கு எண்களைக் காட்டுகிறது. பெரிய எண்கள் இந்த சிறிய எண்களைக் கொண்டு இடஞ்சார் குறியீட்டில் காட்டபடுகிறது: இருபது என்ற எண் ஒன்று, சுழியம் (𝋁𝋀), என்றும் நாற்பது என்ற எண் இரண்டும் ஒரு சுழியமும் (𝋂𝋀), நானூறு எண் ஒன்றும் இரண்டு சுழியங்களாகவும் (𝋁𝋀𝋀), எண்ணூறு இரண்டும் இரண்டு சுழியங்களுமாகக் (𝋂𝋀𝋀) குறிக்கப்படுகின்றன.

:

சார்ந்த பேச்சு வடிவங்கள் பின்வருமாறு:

(பத்தில் இருந்து கழித்து 9 உருவாக்கப்படுவது போலவே 20  எனும்  *iñuiññaq* இலிருந்து கழித்து 19 உருவாக்கப்படுகிறது. காண்க, இனுபியாத் மொழி.)

கிரீன்லாந்தின் இனூத் மொழியில்:

(கிரின்லாந்து வட்டாரத்தைப் பொறுத்து எண்கள் மாறும். மேலும் குரல்உரப்பு மாற்றத்தைப் பொறுத்து எண்களும் மாறும். )

## ஒருங்குறி

## வெளி இணைப்பு

* இலவச காக்டோவிக் எழுத்துரு, பார்ட்லியை அடிப்படையாகக் கொண்டது (1997)https://languagetools-153419.appspot.com/ik/downloads/

## மேற்கோள்கள்


பகுப்பு:இனுபியாத் மொழி
பகுப்பு:எண்ணுருக்கள்
2016 மெக்மர்ரி கோட்டை காட்டுத்தீ

**மெக்மர்ரி கோட்டை காட்டுத்தீ** (*Fort McMurray wildfire* ) மே&nbsp;1, 2016இல்  கனடாவின்  ஆல்பர்ட்டா மாகாணத்தில் *உட் பஃபல்லோ வலய நகராட்சிப் பகுதியில்*  மெக்மர்ரி கோட்டை நகரியச் சேவைப் பகுதியின் தென்மேற்கே  ஏற்பட்ட காட்டுத்தீ ஆகும். இதில் 1,600க்கும் மேற்பட்ட வீடுகள் நாசமாயின. இதன் காரணமாக ஆல்பெர்ட்டாவின் வரலாற்றிலேயே  மிகப்பெரும் குடிப்பெயர்வாக மக்கள் பாதிக்கப்பட்ட பகுதிகளிலிருந்து வெளியேற்றப்பட்டு வருகின்றனர். 

## மேற்சான்றுகள்

## வெளி இணைப்புகள்
*
*Regional Municipality of Wood Buffalo
பகுப்பு:கனடா
பகுப்பு:2016 நிகழ்வுகள்
மெக்மர்ரி கோட்டை

**மெக்மர்ரி கோட்டை** (*Fort McMurray*) கனடாவின்  ஆல்பர்ட்டா மாகாணத்தில் உட் பஃபல்லோ வட்டார நகராட்சியில் உள்ள நகரிய சேவை பகுதியாகும். இது ஆல்பெர்ட்டாவின் வடகிழக்கில்  அதபசக்கா எண்ணெய் மணல்களின் நடுவே சுற்றிலும் தைகா  சூழ்ந்துள்ள பகுதியில் உள்ளது.  கனடாவின் எண்ணெய்வள தொழில்துறை முன்னேற்றத்தில் முதன்மை பங்காற்றியுள்ளது.  2016ஆம் ஆண்டு மே மாதம் ஏற்பட்ட தீவிரமான காட்டுத்தீயில் பல வீடுகள் நாசமாயின; குடிமக்கள் வெளியேற்றப்பட்டனர்.

முன்னதாக ஓர் நகரமாக இருந்த மெக்மர்ரி கோட்டை, ஏப்ரல் 1, 1995இல் மாவட்டம் 143 இணைக்கப்பட்டு நகரிய சேவைப் பகுதியானது.இது 1947க்கும் 1962க்கும் இடையே  *மெக்மர்ரி* என்றே  குறிப்பிடப்பட்டு வந்தது.  
## மேற்சான்றுகள்

பகுப்பு:கனடிய நகரங்களும் ஊர்களும்